નેપાળમાં આવેલાં ભયાનક ભૂકંપે ભારે તબાહી સર્જી છે. ૭.૯ની તિવ્રતા સાથેના ભૂકંપે મકાનો જ નહીં, ટેલિફોનના થાંભલા અને મોબાઇલ ટાવરોને પણ ધરાશયી કર્યા છે પરિણામે ટેલિફોન સેવા ઠપ્પ થઇ છે. આ કારણોસર ગુજરાતની હેમ રેડિયો ટીમની સેવા લેવાઇ છે. આજે બપોરે અઢી વાગે બે ઇમરજન્સી કીટ સાથે ચાર હેમ રેડિયોના જાણકારો નેપાળ જવા રવાના થયાં છે. હેમ રેડિયોની બે ટીમો કાઠમંડુમાં રહીને સંદેશા વ્યવહારમાં મદદરૃપ બનશે .